A lingua das bolboretas

A lingua das bolboretas é a versión cinematográfica de varios relatos do escritor Manuel Rivas, publicados dentro do libro Que me queres, amor?. José Luis Cuerda levou ó cine no ano 1999 esta historia da infancia nun contorno rural case idílico sobre a que se cerne a sombra do alzamento contra a II República Española.

 Sinopse 

O filme trata sobre a relación dun neno e o seu mestre durante a época anterior á guerra civil española. Ó principio o neno, Moncho, ten medo de ir á escola xa que o asustaran dicíndolle que os mestres zoupaban nos estudantes. Iso era habitual na educación da época, pero o seu mestre non é así, xa que Don Gregorio utiliza o método de observación como ensinanza. Don Gregorio ensínalle moitas cousas a Moncho e principalmente fálalle sobre a liberdade.

Nese tempo prodúcese a sublevación militar de 18 de xullo de 1936. Os sublevados conseguen o control dos gobernos civís e militares nas capitais provinciais galegas, e comezan as incursións de determinados grupos de falanxistas e gardas civís polas vilas e aldeas, á procura de republicanos para lles aplicaren represalias. Iso acontece na vila do filme: levan presos varios republicanos nun camión. No camión, atópanse varios amigos e coñecidos do lugar e tamén está Don Gregorio. Os pais de Moncho, en especial a súa nai, exhórtano a que berre contra os republicanos, deixando clara a súa postura política. Comezou a berrarlles "Roxos! Asasinos!", como facían os demais, pero ó cabo, marchou correndo detrás do camión dicíndolle a Don Gregorio "Tilonorrinco! Espiritrompa!", palabras que aprendera del nas súas clases.

 Contexto político do filme 
A historia narrada ten como pano de fondo os feitos acontecidos logo que os militares sublevados en xullo de 1936 atinxisen o poder civil e militar nas catro provincias galegas. Determinados grupos de falanxistas e gardas civís axiña comezaron a percorrer o territorio galego e asasinaron milleiros de persoas que cumprisen unha ou varias das seguintes características: seren militantes de partidos da esquerda ou de sindicatos; seren defensores da lingua galega ou galeguistas en xeral; seren mestres/as a exerceren a súa profesión segundo uns principios de modernidade pedagóxica e laicismo, de acordo coa Institución Libre de Enseñanza e o Museo Pedagóxico Nacional español.

 Premios 

XIV edición dos Premios Goya
 Persoa ResultadoMellor filmeCandidata Mellor director José Luis Cuerda Candidato Mellor actor protagonista Fernando Fernán Gómez Candidato Mellor actor revelación Manuel Lozano Candidato Mellor guión adaptado Rafael AzconaJosé Luis CuerdaManuel Rivas Gañadores Mellor música orixinal Alejandro Amenábar Candidato Mellor fotografía Javier G. Salmones Candidato Mellor montaxe Nacho Ruiz Capillas Candidato Mellor dirección artística Josep Rosell Candidato Mellor dirección de produción Emiliano Otegui Candidato Mellor deseño de vestiario Sonia Grande Candidata Mellor maquillaxe e peiteado Ana López PuigcerverTeresa Rabal Candidatas Mellor son Daniel GoldsteinRicardo SteinbergPatrick Ghislain Candidatos

 Actores 
 Fernando Fernán Gómez como Don Gregorio
 Manuel Lozano como Moncho
 Elena Fernández como Carmiña
 Uxía Blanco como Rosa
 Gonzalo Uriarte como Ramón
 Alexis de los Santos como Andrés
 Jesús Castejón
 Guillermo Toledo
 Tamar Novas
 Tatán
 Roberto Vidal Bolaño
 Celso Parada
 Celso Bugallo
 Tucho Lagares
 Milagros Jiménez
 Lara López
 Alberto Castro
 Diego Vidal
 Xosé Manuel Olveira "Pico"
 Manuel Piñeiro
 Alfonso Cid
 Manuel Seara
 José Ramón Vieira
 Antonio Pérez
 Eduardo Gómez
 Eva Fernández
 Fely Manzano

 Notas 

 Véxase tamén 

 Espiritrompa

 Ligazóns externas 
 A lingua das Bolboretas en AVG
 Galespa

Categoría:Filmes de 1999
Categoría:Filmes en lingua castelá
Categoría:Filmes de Galicia
Categoría:Filmes de España
Categoría:Filmes dirixidos por José Luis Cuerda
Categoría:Filmes baseados en obras de Manuel Rivas
Categoría:Filmes ambientados en Galicia
Categoría:Filmes sobre a represión franquista
Categoría:Filmes sobre a guerra civil española
Categoría:Filmes de 1999 con versión en galego